Camila Giorgi

Camila Giorgi (Macerata, Italia, 30 de Disiembre de 1991) es una tenista profesionala italiana. El su lugar mas alto enel ranking de la WTA es el N° 26 del mundo. Tiene ganadas 3 turnuvas de la WTA en la su kariera profisionala. 

Biografiya
Famiya
Camila Giorgi nasio en Macerata, Italia. El su padre, Sergio Giorgi , es orijinalo de La Plata, Arjentina i es de orijin italiano; la su madre, Claudia Gabriella Fullone, desenyadora de moda, es arjentina, ija de italianos. El su ermano bohor, Leandro, esta ambezando kon el buto de ser aktor, i el su ermano chiko, Amadeus es djugador de futbol i djuega en la Serie D de la Liga Italiana. El su padre era soldado en la Gerra de las Isolas Malvinas. Camila es treinada por el su padre,Giorgi y su pequeña gran historia mientres ke la su madre le aze los vistidos ke eya uza en las turnuvas de tenis.Camila Giorgi: "Me gustaría representar a Argentina". ESPN Es djudia,Meet Camila Giorgi: Italy's Jewish tennis star. Jerusalem Post i yego a konsiderar azer aliya en 2012, diskues ke el su padre avlara kon los shefes de la Asosiasion de Tenis de Israel ensima de las kondisiones ke el demandava para la aliya de la su ija.Giorgi lines up Israel move. The Jewish Chronicle Desde Sietembre de 2013, la famiya Giorgi bive en la sivdad italiana de Pisa.Giorgi girl: a small package but big game and big style

 Kariera 
Junior
Diskues de amostrar entereso en la djimnastika artistika kuando era chika, Giorgi dechidio djugar tenis diskues de estar konvidada a un treinamento del su ermano, kuando era de edad de 5 anyos. El su padre, Sergio, dechidio ser el su treinador. Dos anyadas diskues, el shampion de la Turnuva de Fransia de 1976, Adriano Panatta, disho ke eya: "Es la prima vez ke djuego en kontro de una kreatura ke djuega komo André Agassi".  Enel anyo 2000, era deskuvrida por el treinador de tenis Nick Bollettieri, el kualo ofrio siete meses de de treinamento en la su akademia, kantidad de tiempo ke solo tenia ofrido antes a Maria Sharapova. En Novembre de 2005, yego ala finala del Nike Junior Tour, ma pedrio en kontro de Zuzana Luknárová de Eslovakia. Giorgi endemas yevo ala finala de la Sey Development Cup en la Republika Sheka, i los ochenos de finala enel Astrid Bowl en Beljika.

Profesional

La su primera reushita komo tenista profisionala era en la Turnuva de la ITF de Katowice de 2009, desfechando a Ksenia Pervak en la finala.

2014
En Avril de 2014 en la Turnuva de la WTA de Katowice, Giorgi desfechando  ala shampeona del anyo d'alkavo Roberta Vinci, ala israeliana Shahar Pe'er i Carla Suárez Navarro: ansina arivo ala su prima finala de la WTA, la kuala pedrio en kontro de Alizé Cornet en tres sets, diskues de tener un set point de en 5-4 enel tresero set. "2014 results". CBS Sports En Roma, Giorgi desfecho ala djugadora numero 10 enel ranking, Dominika Cibulková en la prima ronda, ma pedrio kon Christina McHale diskues de ganar el primer set. Giorgi finalmente desfecho a Alizé Cornet, la kuala era la dosena asembrada en la Turnuva de Estrasburgo, diskues de pedrer dos djuegos importantes kon eya. En la Turnuva de Francia, Giorgi desfacho a Bojana Jovanovski en la prima ronda, ma pedrio kon la shampeona de 2009, Svetlana Kuznetsova, en la dosena.

2015
Giorgi aresivio el su primer titolo del WTA Tour en la Turnuva de 's-Hertogenbosch de 2015, desfachando a Irina Falconi, la wild card olandeza Michaëlla Krajicek, a Yaroslava Shvedova en los kuatrenos de final, ande Giorgi salvo tres set points en el tie-break del set d'alkavo, ala favorita Kiki Bertens en las semifinalas i Belinda Bencic en la finala. En la Tuneva de Wimbledon, Giorgi era la asembrada No. 31 i desfacho a Teliana Pereira i Lara Arruabarrena en la prima i dosena rondas, respektivamente, ma pedrio kontro de Caroline Wozniacki en la tresera ronda.

2018
Enel empesijo del plazo de yerva de esta anyada, Giorgi era la ochena asembrada en la Turnuva de Nottingham, ma pedrio en la prima ronda kon Dalila Jakupović.Wta Nottingham: Naomi Osaka claims the 20th win of the season En la Birmingham Classic, pedrio en la dosena ronda kon Océane Dodin.Katy Dunne one win away in Birmingham from mixing it with tennis elite En la Turnuva de Eastbourne, era desfachada en la dosena ronda la prima asembrada, finalista en 2017 i shampiona d'avenir de la turnuva, Caroline Wozniacki.Eastbourne 2018: Caroline Wozniacki goes through but Heather Watson loses. BBC En la Turnuva de Wimbledon, Giorgi yevo a los katrenos de finala por la prima vez en la su kariera, ande pedrio kon la 25ª asembrada, la eks No. 1 del mundo, 6 vezes shampiona de Wimbledon i finalista d'avenir Serena Williams.Serena Williams Tops Camila Giorgi, Advances to 2018 Wimbledon Semi-Finals Esta anyada, Giorgi arivo al lugar 26 de la klasifikasion de la WTA.

2021
Aziendo parte de la taifa de Italia en los Djuegos Olimpikos de Tokio, desfacho ala sinkena asembrada, Karolína Plíšková por dosena vez esta anyada en la tresera ronda.Wimbledon Finalist Karolina Pliskova Stunned By Italy’s Camila Giorgi at Tokyo Olympics 2020 Ama era desfachada en los katrenos de finala por la katrena asembrada, Elina Svitolina, la kuala aresivio la medalya de bronse.

En la turnuva Masters de Kanada en Montreal, reushito por la prima vez en la su kariera en una turnuva WTA 1000 sin estar asembrada i la finala mas importante de la su kariera, deke no tenia djugado mas adelantre de la katrena ronda en dinguna turnuva de este nivel. Elimino tres djugadoras ke se topan entre las 25 amijoradas del mundo, la asembrada No. 9, Elise Mertens en la prima ronda, la asembrada No. 7, Petra Kvitova en la ronda de 16, la asembrada No. 15 Coco Gauff en los katrenos de finalaGIORGI OUSTS GAUFF; PEGULA UPENDS JABEUR TO REACH MONTREAL SEMIS. WTA Tour i Jessica Pegula en la semifinala.GIORGI OVERCOMES PEGULA IN MONTREAL TO REACH BIGGEST CAREER FINAL. WTA Tour En la finala, desfacho ala No. 6 del mundo, Karolína Plíšková, i ansina aresivir el su primer titolo WTA 1000, yegando a ser la shampiona kon el ranking mas basho en la turneva desde kuando Serena Williams, la kuala era la No. 80 del ranking, gano el titolo en en 2011.GIORGI CAPTURES MONTREAL TITLE WITH WIN OVER PLISKOVA; DABROWSKI/STEFANI BREAK THROUGH IN DOUBLES Kon esta reushita, Giorgi abolto toparse entre las amijores 40 djugadoras en la klasifikasion de la WTA, suvindo kaji de 40 lugares en la klasifikasion, desde el No. 71 al No. 33 del mundo el 16 de Ogusto de 2021.

Atamientos eksternos
 Camila Giorgi en la WTA (en inglez)
 Camila Giorgi en la ITF (en inglez)
 Camila Giorgi en la ITF Junior (en inglez)

Referensias

Kateggoría:Djudios de Italia
Kateggoría:Djugadores de tenis